recursal/SuperWikiNEXT-32B huggingface dataset:
סניף צ'יזקייק פקטורי בניו יורק
**צ'יזקייק פקטורי** (באנגלית: **The Cheesecake Factory**) היא רשת מסעדות אמריקאית.

הרשת מפעילה כ-220 סניפים בארצות הברית, כאשר 206 מהם תחת המותג "The Cheesecake Factory", ו-13 תחת השם "Grand Lux Cafe" ומסעדה אחת תחת השם "RockSugar Pan Asian Kitchen" נכון ל-2018. הרשת נסחרת בבורסת הנאסד"ק.

הרשת הוקמה בשנת 1978 על ידי דייוויד אוברטון בבוורלי הילס שבקליפורניה.

צ'יזקייק פקטורי מגישה אוכל מגוון כמו בשרים, דגים, פסטות, כריכים, פיצות, המבורגרים, והיא ידועה בזכות עוגות הגבינה שלה.

בתחילת חודש דצמבר 2017, נפתח סניף ראשון בישראל, בהוד השרון. בהמשך נפתחו סניפים נוספים בדיזנגוף סנטר, שרונה מרקט תל אביב, קניון עזריאלי בתל אביב, קניון שרונים בהוד השרון, ובסינמה סיטי בראשון לציון.

בינואר 2020 פורסם כי סניפי החברה בישראל צפויים להיסגר בפברואר 2020.

בשנת 2020, מגזין פורצ'ן דירג את הרשת במקום ה-12 ברשימת 100 החברות הטובות לעבוד בהן לשנת 2020 בהתבסס על סקר שביעות רצון העובדים.

בתרבות
------

בסדרת הטלוויזיה "המפץ הגדול" אחת מהדמויות הראשיות, פני, עובדת בתור מלצרית בצ'יזקייק פקטורי.

הצ'יזקייק פקטורי מוזכר כקטע פארודי בסדרת הטלוויזיה של ניקלודיאון "ICarly" בפרק "iWin a Date", כמחסן לעוגות גבינה.

הצ'יזקייק פקטורי מוזכר בסרט האמריקאי "אחים חורגים" משנת 2008.

בסרט "המרגל שזרק אותי" משנת 2018, אודרי אומרת למורגן שהיא ודרו הלכו לצ'יזקייק פקטורי, עליו משיבה מורגן: "אלוהים, התפריט הזה. יותר מדי אפשרויות."

בשיר "Child's Play" של דרייק משנת 2016, מילות השיר "למה אתה צריך להילחם איתי בעוגת גבינה? אתה יודע שאני אוהב ללכת לשם", מתייחסת לאהבתו של דרייק לצ'יזקייק פקטורי.

בפרק מתוך משפחת סימפסון "Bart Sells His Soul", אחת מאפשרויות האוכל בספרינגפילד הייתה "המחסן לעוגת גבינה בטקסס".

בעיות משפטיות
-------------

ב-4 בדצמבר 2020, הוועדה לניירות ערך ולבורסות של ארצות הברית החליטה להגיש כתב אישום נגד החברה בגין "הונאת משקיעים" במהלך מגפת הקורונה, החברה שילמה קנס בסך 125,000 דולר מ-"בלי להודות במעשה".

קישורים חיצוניים
----------------

ויקישיתוף מדיה וקבצים בנושא **צ'יזקייק פקטורי** בוויקישיתוף
* אתר האינטרנט הרשמי של רשת צ'יזקייק פקטורי
* צ'יזקייק פקטורי, ברשת החברתית פייסבוק
* צ'יזקייק פקטורי, ברשת החברתית אקס (טוויטר)
* צ'יזקייק פקטורי, ברשת החברתית אינסטגרם
* צ'יזקייק פקטורי, באתר פינטרסט
* מידע עסקי על חברת צ'יזקייק פקטורי באתרים Yahoo! Finance • MarketWatch • CNN Money • Bloomberg Business (באנגלית)
* צ'יזקייק פקטורי, בגוגל פיננסים

* צ'יזקייק פקטורי, באתר Crunchbase (באנגלית)
* סיגל בן דוד, ‏רשת העוגות והקינוחים צ'יזקייק פקטורי מגיעה לארץ, באתר מעריב אונליין, 29 באוגוסט 2017

הערות שוליים
------------

1. ↑  טעמנו את עוגת האוראו והסניקרס החדשות שנחתו בצ'יזקייק פקטורי, באתר ערוץ עשר
2. ↑  "יש חגיגה: צ'יזקייק פקטורי הגיעה לראשון לציון". *השקמה ראשון לציון*. 2018-03-08. נבדק ב-2018-08-22.
3. ↑  נווית זומר, צ'יזקייק פקטורי יוצאת מהארץ אחרי שנתיים, באתר ynet, 23 בינואר 2020
הנסיגה הגרמנית מפינלנד, קיץ 1944
"ניצחון בלפלנד" חיילים פינים מניפים את דגל פינלנד על הגבול עם נורווגיה
**מלחמת לפלנד** (בפינית: **Lapin sota**, בגרמנית: **Lapplandskrieg**) היא השם שניתן לסדרת הקרבות בין פינלנד וגרמניה הנאצית בין ספטמבר 1944 ואפריל 1945 בחבל הצפוני ביותר של פינלנד - לפלנד.

כבר בקיץ 1943 החל הפיקוד הגרמני העליון להכין תוכניות למקרה שפינלנד תחתום הסכם שלום נפרד עם ברית המועצות. הגרמנים תכננו להסיג את כוחותיהם צפונה על מנת להגן על מכרות הניקל בקרבת פטסאמו (אז עיר נמל בפינלנד לחוף ים ברנץ, כיום פצ'נגה ברוסיה). במהלך חורף 1943–1944 שיפרו הגרמנים את תשתית הכבישים שבין צפון נורווגיה לצפון פינלנד תוך ניצול כוח אדם מבין שבויי המלחמה (חלק גדול מהם נשבו בדרום אירופה והיו עדיין במדי הקיץ שלהם.כתוצאה מכך רבים גוועו בקור המקפיא של החורף בצפון נורווגיה), כמו כן הוקמו באזור מחסנים בהם נאגרה אספקה רבה. ולכן כאשר בספטמבר 1944 חתמה פינלנד הסכם שלום עם ברית המועצות היו הגרמנים מוכנים.

בעוד שכוחות הקרקע הגרמניים נסוגים צפונה, הצי הגרמני מיקש את מבואות הים לפינלנד וניסה לכבוש את האי הפיני "סורסארי" (Suursaari; בסופו של דבר הגיע לידי רוסיה ונקרא גוגלנד (אנ')) שבמפרץ הפיני לפני שייפול בידיים סובייטיות, במבצע כושל המכונה "מבצע טאנה אוסט" (Tanne Ost, אשוח מזרח, על שם ריבוי הטייגה שבאי ומיקומו המזרחי במפרץ פינלנד). על אף שקצינים מהוורמאכט והצבא הפיני ניסו לארגן נסיגה שקטה, פרצו קרבות בין כוחות גרמניים ופיניים אפילו לפני שנחתם הסכם השלום הפיני־סובייטי המקדים. הקרבות התחזקו כשהפינים ניסו לעמוד בדרישה הסובייטית שכל הכוחות הגרמניים יגורשו מפינלנד. הפינים הועמדו במצב דומה לאיטלקים ולרומנים שלאחר שנכנעו לבעלות הברית, נאלצו להילחם על מנת לשחרר את אדמותיהם משלטון הכוחות הגרמניים. משימתם של הפינים הסתבכה בשל הדרישה הסובייטית להשבית את רוב הצבא הפיני, אפילו בזמן המערכה נגד הגרמנים.

המפקד הפיני, גנרל היילמאר סילאסוואו שכוחותיו ניצחו את הצבא האדום בקרב סואמוסאלמי, הוביל את הפעילות כנגד הגרמנים. בין היתר הוא נעזר בדיוויזיית השריון הפינית. באוקטובר ונובמבר 1944 גרש אותם מרוב השטח הצפוני של פינלנד. הכוחות הגרמניים בפיקודו של הגנרל לותר רנדוליץ הגיבו בהרס שטחים נרחבים בצפון פינלנד תוך שימוש בטקטיקה של אדמה חרוכה. יותר משני שלישים ממבני המגורים באזור זה נהרסו ובירת המחוז רובניימי נשרפה עד היסוד. בנוסף לאובדן הרכוש המוערך בשווה ערך ל-$300 מיליון דולר (של שנת 1945), כ-100,000 תושבים הפכו לפליטים, מצב שהחמיר את בעיית השיקום שלאחר המלחמה (לאחר המלחמה הורשע רנדוליץ בפשעי מלחמה ונידון ל-20 שנות מאסר). הכוחות הגרמניים האחרונים גורשו באפריל 1945.

קישורים חיצוניים
----------------

ויקישיתוף מדיה וקבצים בנושא **מלחמת לפלנד** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007574887705171
* LCCN: sh2010007926

 |
פירוש נוסף ערך זה עוסק במוזיקאי האיראני. אם התכוונתם ללהקה ישראלית, ראו שלישיית זיריאב.

אנדרטה לזכרו בקורדובה, ספרד; זיריאב מגולם בדמות השחרור שעל העוד
**זיריאב** (בערבית ופרסית: **زرياب**, בשמו המלא **אבו אל-חסן עלי אבן נאפע**; **أبو الحسن علي ابن نافع** ‏ בערך 789–857) היה מוזיקאי איראני, זמר, נגן עוד, מלחין ומורה, שפעל בעיראק, בצפון אפריקה ובאל-אנדלוס ונחשב לאבי המוזיקה הערבית אנדלוסית. מוצאו אינו ברור - ייתכן כורדי או פרסי, אולי אף עם שורשים בעבדים אפריקאים שהגיעו לאזור עיראק. זיריאב נחשב לאחד המוזיקאים הגדולים ביותר בחצר שושלת בית עבאס, אך התפרסם במיוחד לאחר מכן כמוזיקאי אנדלוסי בחצר של האמיר עבד-א-רחמן השני בקורדובה. לפי הערכות בני זמנו הצטיין "לא רק באיכות קולו, אלא גם שלמות ביצועיו". נודע גם כמשורר, מלמוד איש אשכולות - בעל ידע בפיזיקה, גאוגרפיה, מטאורולוגיה, וגם כאיש הטביע חותם על היבטי חברה רבים בתקופתו - הגינונים, אופנת הלבוש והמטבח.
יש קוראים לו "זיריאב אל כביר", כלומר "זיריאב הגדול".

פירוש שמו
---------

לשמו בפרסית - יש אולי משמעות של "זהב מותך" (מן המלים "זר" = "זהב", ו"אב" = "מים"). פירוש זה היה מקובל על עבד אל-פרג' אל אספהאני ועל אבן ערבי. יש שקשרו את שמו למיתר החמישי הנמוך ביותר שהוסיף לעוד, כשמשמעות המילה "זיר" בפרסית היא "למטה". בערבית ניסו לפרש את כינויו "זיריאב" על ידי אסוציאציה ל"אבו זאראק", שם של ציפור שיר כהת נוצות, ממשפחת הזרזירים, אולי בגלל עיסוקו בזמרה וגון עורו הכהה. בספרדית תרגמו שם זה ל"צפור שחורה".
.

ביוגרפיה
--------

מורהו של זיריאב אסחק אל-מאווסילי היה נערץ מאוד בחצר המלכות העבאסית של הארון א-רשיד והח'ליף שבא אחריו אל-מאמון. איסחק התגאה בתלמידו זיריאב שכן לימודו ואימונו היה לאחד מהישגיו.
כשזיריאב עלה על מורו ורבו הרגיש שעליו לעזוב את בגדד ובסיוע כספי של איסחק אל מאווסילי נסע לחצר האע'לבים בקירואן ומאוחר יותר לספרד.

במאה ה-15 נדחקו המוסלמים לדרום ספרד, ועד לסוף אותה מאה גורשו ונמלטו בעיקר לארצות צפון אפריקה. כך הגיעה מסורת המוזיקה האנדלוסית הערבית אל ארצות צפון אפריקה.

אסכולה זו של זיריאב הפכה לזרם המוזיקלי הערבי המשפיע ביותר בספרד המוסלמית. בסביליה, בטולדו, בולנסיה ובגרנדה, הוקמו בתי ספר למוזיקה שלימדו וביצעו את המוזיקה שיצר וחידש זיריאב. כמו כן מיוחסת לזיריאב הוספת המיתר החמישי לעוד.

זיריאב זכה לפרסום שעד היום נוהגים לחשוב שהיה לממציא הגיטרה הראשון. נאמר עליו שהוא ידע 10,000 שירים בעל פה.
זיריאב יצר 24 סוויטות מוזיקליות קרויות "נאוובה" או נובה שנועדו כל אחת לשעה אחרת מתוך 24 השעות של היממה.
זיריאב חי בקורדובה עד סוף ימיו, תוך כדי שהוא משנה את ההיסטוריה של המוזיקה בחבל אנדלוסיה ובאירופה.

לקריאה נוספת
------------

* R.I Gruber, *History of Musical Culture. Volume 1: From Ancient times to 16th Century*, Gosudarstvennoe Muzykalnoe Izdatelstvo, Moscow, 1960 (ברוסית)

קישורים חיצוניים
----------------

ויקישיתוף מדיה וקבצים בנושא **זיריאב** בוויקישיתוף

* Robert W. Lebling, Jr. "Flight of the Blackbird ", *Aramcoworld*, July-August, 2003
* G. Talebzadeh, "Zaryâb - A Genius Iranian Musician", 3 June 2003 באתר לתרבות איראנית Fravahr.org

הערות שוליים
------------

1. ↑  R.I Gruber

|  |  |
| --- | --- |
| בקרת זהויות עריכת הנתון בוויקינתונים | 
* GND: 1177975246
* TDVİA: ziryab
* VIAF: 2704155044772372520000
* WorldCat (עם VIAF): 2704155044772372520000

 |
**לֶמָּה** (מיוונית λῆμμα 'הנחה') היא מונח בבלשנות המתאר את צורת המילון או המקור של קבוצת מילים בעלות אותה משמעות בסיסית. לדוגמה, בעברית, המילים *צִבְעוֹנִי, צִבְעוֹנִית, צִבְעוֹנִים* ו-*צִבְעוֹנִיות* כולן שייכות לאותה הלמה - *צִבְעוֹנִי*. כך גם *כָּתַבְתִּי, כּוֹתֶבֶת, יִכְתְּבוּ*, *כְּתֹבְנָה* ועוד, כולן שייכות ללמה *כָּתַב*. למות השייכות לאותה קבוצה יהיו שייכות לאותו חלק דיבר. בניגוד לשורש, למה מהווה קבוצה מצומצמת יותר, ולמעשה יכולות להיות למות רבות תחת אותו השורש - הלמות *חִבּוּר, מַחְבֶּרֶת, מְחַבֵּר, חִבֵּר* ו-*הִתְחַבֵּר* כולן שייכות לאותו השורש, *ח־ב־ר*.

ללמות תפקיד חשוב במיוחד בשפות עשירות מורפולוגית כגון עברית, ערבית וטורקית. התהליך בו קובעים את הלמה של מילה נקרא **לֶמָּטִיזַצְיָה**(אנ'). בעברית, הליך הלמטיזציה מתבצע תכופות בלימודי הלשון בבתי הספר, כאשר התלמידים מתבקשים להטות את הפועל לצורת עבר-נסתר כדי לזהות את שורשו.

מורפולוגיה
----------

נטיית המילה הנבחרת בתור הלמה היא לרוב הנפוצה ביותר בקרב המילים שבקבוצת הלמה (המילה בעלת מידת המסומננות הנמוכה ביותר), אולם ישנן שפות בהן אופן בחירת הלמה שונה, למשל ע"פ צורת המקור.

בעברית, עבור שמות העצם והתואר, מקובל לבחור בצורת היחיד-זכר (נטולת שייכות) עבור הלמה, ובהרחבה בפועל, מקובל לבחור בצורת יחיד-זכר בעבר בגוף שלישי (עבר-נסתר) או בשם הפועל. במילוני עבר נודע השימוש בצורת המקור המוחלט לחיפוש משמעותו של הפועל, אולם מירידת השימוש במקור המוחלט בשפה לטובת המקור הנטוי (שם הפועל), מילונים שונים בחרו בצורות שונות לארגון הפעלים - לפי עבר-נסתר (רב-מילים), לפי השורש (אבן-שושן) ולפי צורת ההווה (ספיר וההווה). באופן דומה, בערבית משתמשים בצורת עבר-נסתר גם כן.

באנגלית, משתמשים בצורת היחיד עבור שמות עצם: *tooth (שן)* ולא *teeth (שיניים)*, ובצורת המקור המוחלט עבור פעלים: go (הָלוֹך) ולא *to goׁ (לָלֶכֶת)* או *went/gone (הָלַךְ)*.

ביפנית, צורת ההווה-עתיד נבחרת עבור פעלים - *食べる* *(אוֹכֵל\יֹאכַל)* ולא *食べた(אָכַל)*.

ראו גם
------

* שם הפועל (ובפרט, המקור המוחלט)
* שורש
	+ בשפות שמיות

הערות שוליים
------------

1. ↑  הגה וצורות : שורש ותבנית בפועל, באתר lib.cet.ac.il

|  |  |
| --- | --- |
| בקרת זהויות עריכת הנתון בוויקינתונים | 
* GND: 4167354-2

 |
**גאורגי מיכאלוביץ' גרצ'קו** (ברוסית: **Георгий Михайлович Гречко**;‏ 25 במאי 1931, לנינגרד - 8 באפריל 2017) היה קוסמונאוט סובייטי שהשתתף בשלוש טיסות לחלל.

ביוגרפיה
--------

גאורגי גרצ'קו נולד בלנינגרד שבברית המועצות. בקיץ 1941 הוא נשלח לסבתו בכפר באוקראינה הסובייטית. עם פרוץ מלחמת העולם השנייה השטח נכבש על ידי הנאצים וגאורגי הצעיר לא יכול היה לחזור להוריו. הוא חזר רק כעבור שנתיים, בשנת 1943. לאחר סיום לימודי הנדסה וקבלת תואר מהנדס מכונות בהצטיינות, גרצ'קו החל לעבוד במשרד לתכנון מערכות חלל בראשותו של סרגיי קורוליוב.

בשנת 1966 הוא התקבל ליחידה להכנת קוסמונאוטים הסובייטית. בין השנים 1968-1969 השתתף בתוכנית הירח הסובייטית במהלכה היה מתוכנן להנחית אדם על הירח. התוכנית בוטלה לאחר שהתברר שברית המועצות לא תצליח להשיג את ארצות הברית במרוץ.

ב-11 בינואר 1975 גרצ'קו טס לראשונה לחלל בחללית סויוז 17 (אלכסיי גוברב היה מפקד צוות). הצוות התחבר לתחנת חלל סאליוט 4 וחזרו לכדור הארץ ב-9 בפברואר 1975. המשימה העיקרית של הצוות היה תיקון טלסקופ שהיה מותקן בתחנת חלל והצוות ביצע זאת בהצלחה.

ב-10 בדצמבר 1977 גרצ'קו טס לחלל בפעם השנייה בחללית סויוז 26 (יורי רומננקו היה מפקד צוות). הצוות התחבר לתחנת חלל סאליוט 6 וגרצ'קו שהה בחלל מעל 96 יממות. במהלך טיסה זו גרצ'קו יצאה לחלל הפתוח. הוא חזר לכדור הארץ על חללית סויוז 27.

ב-17 בספטמבר 1985 גרצ'קו טס לחלל בפעם השלישית בחללית סויוז T-14 (ולדימיר ואסיוטין היה מפקד צוות). הצוות התחבר לתחנת חלל סאליוט 7 וגרצ'קו שהה בחלל כ-9 יממות. הוא חזר לכדור הארץ על חללית סויוז T-13 ב-26 בספטמבר (ולדימיר דז'ניבקוב היה מפקד צוות).

בשנת 1985 גרצ'קו סיים את עבודת הדוקטורט. לאחר פרישתו מתוכנית החלל גרצ'קו המשיך לעבוד במכוני מחקר בתחום הפיזיקה.

בשנים 1977-1990 גרצ'קו היה מנחה של תוכנית מדע בטלוויזיה הסובייטית. בשנת 2011 הוא הצטלם בסרט תיעודי על חייו "אני גאורגי גרצ'קו, הייתי בחלל ומאמין באלוהים".

בשנת 2006 הוא השתתף במשלחת שיצאה לסיני במטרה למצוא שרידים של חללית שזוהו על ידי זכריה סיטשין. הממצאים הראו שזיהוי היה שגוי.

ב-8 באפריל 2017 הוא נפטר וב-11 באפריל נקבר בשדרת הקוסמונאוטים בבית העלמין טרויקורובסקויה (Троекуровское кладбище) שבמוסקבה.

קישורים חיצוניים
----------------

ויקישיתוף מדיה וקבצים בנושא **גאורגי גרצ'קו** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס (ברוסית)
* ביוגרפיה מפורטת (ברוסית)
* תאור פעילות משלחת מס' 1 סאליוט 6
* גאורגי גרצ'קו, באתר "Find a Grave" (באנגלית)

הערות שוליים
------------

1. ↑  На Троекуровском кладбище прощаются с Георгием Гречко

|  |  |
| --- | --- |
| בקרת זהויות עריכת הנתון בוויקינתונים | 
* GND: 1051679109
* ISNI: 0000 0000 6980 0218
* LCCN: n84035302
* NTA: 128955945
* SUDOC: 243836872
* VIAF: 286215437
* WorldCat: lccn-n84035302

 |
**קהילת יהודי קרשוביץ** (בפולנית: **Żydowskiego w Krzeszowicach**) הייתה קהילה יהודית אשכנזית בעיר קרשוביץ, פולין.

ההתיישבות היהודית בקרשוביץ החלה להתקיים במאה ה-18, בשיאה מנתה הקהילה כ-481 עד להכחדתה בשואה.

רוב יהודי הקהילה היו סוחרים מקומיים, רוכלים בכפרים וירידים ובעלי מלאכה.

מבנה בית הכנסת לנשים

היסטוריה
--------

ההתיישבות היהודית בקרשוביץ החלה בתקופת דוכסות קרקוב הגדולה בין השנים 1818–1846 ונמנו בה כ-20 יהודים.

בתחילת המאה ה-19, נפתחו בעיר מפעלי קרמיקה וזכוכית, כלכלתה של העיר צמחה, הקהילה גדלה באופן משמעותי ועד לאמצע המאה ה-19 מנתה כ-20 משפחות יהודיות.

בסוף המאה ה-19 נבנו ברחוב וונסקה, שני מבנים ששימשו כבית כנסת ובית מדרש לגברים ובית תפילה לנשים. שני המבנים נהרסו על ידי הנאצים בזמן מלחמת העולם השנייה.

בשנת 1897, נוסד ארגון אהבת ציון ונפתחו בעיר סניפים של הציונות הכללית, ארגון החלוץ וארגון הנוער בית"ר.

#### פוגרומים ביהודי העיר

* בשנת 1918, התנפלו איכרים על דוכני שוק, חנויות ובתים שייכים ליהודי העיר ובבזו אותם.
* בחודש מאי 1919, התנפלו איכרים על דוכנים יהודיים ביריד השנתי, הרסו אותם, שדדו את מרכולתם והכו בבעליהם.

בין המלחמות
-----------

בתקופה שבין שתי מלחמות-העולם, גדלה הקהילה בראשותו של הרב משה חיים קליינברג ובשיאה הגיעה לכ-20 אחוזים מאוכלוסיית קרשוביץ.

בחודש מאי 1926, התקיימה בעיר האספה הראשונה של עמותת "יהודה" שקידמה את התרבות היהודית.

בשנת 1927, נפתח בעיר סניף של תנועת הנוער "עקיבא" והוקמה ועדה זמנית של איגוד הנשים היהודי ויצו.

בשנת 1933, הוקמו ועדה משותפת של כל הארגונים הציונים בעיר וכמו כן נפתח סניף של תנועת הנוער המכבי הצעיר.

בשנת 1938, לקחה הקהילה היהודית חלק בארגון חגיגות יום העצמאות הפולני בעיר.

במלחמת העולם השנייה
-------------------

ערב מלחמת העולם השנייה התגוררו בקרשוביץ כ-481 יהודים.

בשנת 1939, לאחר כיבוש העיר על ידי הגרמנים, החלו תושבי העיר לבצע פוגרומים בתושבי העיר היהודים.

בשנת 1940, הולאמו מפעלים ומחסנים ובעלותם של חנויות של יהודים הועברה ליידי נאמנים אריים.

במהלך המלחמה הוגבלה תנועתם של יהודי העיר, הם נלקחו לעבודות כפייה בתיקון גשרים, חקלאות, שיפוצים ועבודות ניקיון בארמון משפחת פוטוצקי שהיה שייך באותה העת לממשל כללי, הגנרלגוברנמן.

במאי 1940, הוקם מחנה עבודה בקרבת העיר ובו רוכזו כל יהודי הסביבה.

בסוף שנת 1940, נשלחו 18 צעירים יהודים מהעיר למחנה עבודה צבאי בדמביצה והחל מאותה השנה נאסר על יהודים לבצע עסקאות נדל"ן.

בתאריך 1 באפריל 1942, הותירו השלטונות הנאצים ל-150 לאבד את אדמת העיר והורה על שאר היהודים לעזוב את בתיהם לעבור לגטאות בערים קרקוב, טרנוב, בוכניה או סקאלה

בחודש יולי 1942, גורשו כל יהודי קרשוביץ לסקווינה.

לאחר מלחמת העולם השנייה
-----------------------

על פי רישומים שנעשו עם סיום המלחמה, כמעט כל 481 יהודי העיר נרצחו וכ-46 ניצולים חזרו להתגורר בה.

קישורים חיצוניים
----------------

* היסטוריה של הקהילה

הערות שוליים
------------

1. ↑  קששוביצה המרכז למורשת יהדות פולין
2. ↑  Historia Ziemi Krzeszowickiej - Urząd Miejski Krzeszowice, www.gminakrzeszowice.pl
3. ↑  Żydzi Polscy, www.zydzipolscy.pl
4. ↑  Historia społeczności | Wirtualny Sztetl, sztetl.org.pl
הכתר הממלכתי של ג'ורג' הרביעי על ראשה של המלכה אלכסנדרה (במרכז), רעייתו של המלך אדוארד השביעי. לצידה בנותיה - לואיז וויקטוריה.
**הכתר הממלכתי של ג'ורג' הרביעי** (באנגלית: **George IV State Diadem**) הוא כתר המהווה חלק מתכשיטי הכתר של הממלכה המאוחדת.

היסטוריה
--------

הכתר יוצר בשנת 1820 על ידי חברת התכשיטנים רנדל וברידג' לטקס ההכתרה של המלך ג'ורג' הרביעי.

בכתר שובצו 1,333 יהלומים במשקל של 325.75 קרט (65.15 גרם), ו-169 פנינים. עיטורי הכתר כוללים שושנים, קוץ ותלתן - סמלי אנגליה, סקוטלנד ואירלנד.

בכתר נעשה שימוש במהלך תהלוכת ההכתרה של המלכה ויקטוריה ובתהלוכת ההכתרה של המלכה אליזבת השנייה. אליזבת השנייה השתמשה בו מספר פעמים במהלך טקס פתיחת הפרלמנט וכן צוירה כשבראשה כתר זה על ידי רפאל מקלוף - ציור המופיע על מטבעות מדינות חבר העמים הבריטי ובהן קנדה, אוסטרליה, ברמודה, הונג קונג, הונדורס הבריטית, טרינידד וטובגו, ברבדוס, אנגווילה, סאבא, סנט קיטס ונוויס, אנטיגואה, גוינה הבריטית, איי הבתולה הבריטיים, מאוריציוס, רודזיה הדרומית, קפריסין, פיג'י, בליז, הבהאמס, מלטה, וג'מייקה ועל בולי דואר של הממלכה המאוחדת.

קישורים חיצוניים
----------------

ויקישיתוף מדיה וקבצים בנושא **הכתר הממלכתי של ג'ורג' הרביעי** בוויקישיתוף

| תכשיטי הכתר של הממלכה המאוחדת |
| --- |
| כתרים | כתר אדוארד הקדוש • כתר האימפריה הממלכתי • הכתר האימפריאלי של הודו • הכתר הממלכתי של ג'ורג' הרביעי • כתר סקוטלנד • כתר מרי ממודנה • הכתר הממלכתי של ג'ורג' הראשון • כתר פרידריק, נסיך ויילס • כתר ההכתרה של ג'ורג' הרביעי • כתר המלכה אדלייד • כתר היהלומים הקטן של המלכה ויקטוריה • כתר המלכה אלכסנדרה • כתר ג'ורג', נסיך ויילס • כתר המלכה מרי • כתר המלכה אליזבת • כתר צ'ארלס, נסיך ויילס |  |
| שרביטים | שרביט אדוארד הקדוש • שרביט היושר והרחמים • שרביט סקוטלנד |
| חרבות | חרב המתת • חרב הרחמים • חרב סקוטלנד |
| אחרים | אבן הגורל • סמל מסדר פטריק הקדוש • אודם הנסיך השחור • גלובוס הריבון |
**חיבאריטו** (בספרדית: **Jibarito**), הוא כריך העשוי מבננות ירוקות לבישול (Cooking banana).

מאפיינים
--------

בננות אלה מטוגנות ומשוטחות במקום לחם, איולי או מיונז בטעם שום, והמילוי שלהן כולל בדרך כלל בשר, גבינה, חסה ועגבנייה. לחיבאריטו המקורי היה מילוי של סטייק, וזה נשאר המגוון הרגיל, אבל מרכיבים אחרים, כגון עוף ובשר חזיר, נפוצים גם הם.

היסטוריה
--------

המסעדן מהעיר שיקגו חואן "פיטר" פיגרואה הציג את החיבאריטו במסעדת Borinquen, מסעדה פורטוריקנית בשכונת הומבולדט פארק, בשנת 1996, לאחר שקרא על כריך פורטוריקני שנוצר ב-Plátano Loco ב-1991 במקום.

הפופולריות של הכריך התפשטה עד מהרה למסעדות לטינו-אמריקאיות אחרות ברחבי שיקגו, כולל מוסדות מקסיקניים, קובניים וארגנטינאים וכעת ניתן למצוא חיבריטוס גם בכמה מסעדות מיינסטרים.

כריכים קשורים
-------------

כריכים אחרים באמריקה הלטינית שהוגשו על בננות לבישול מטוגנות קודמו לחיבאריטו. הם כוללים התמחות מטבח ונצואלה בשם patacones ואת ההמצאה משנת 1991 של חורחה מוניוז וקוקי פליסיאנו המוגשת במסעדה שלהם, Plátano Loco, באגואדה, פוארטו ריקו.

פרסום
-----

האתר The Daily Meal כלל את החיבאריטו במאמר "12 כריכים משני חיים שלא שמעתם עליהם".

לקריאה נוספת
------------

* התרבות של שיקגו
* התרבות של פוארטו ריקו
* רשימת כריכים
* פטאקון (אוכל)

הערות שוליים
------------

1. 1 2 3  Saga of a sandwich. Chicago Tribune, June 18, 2003.
2. 1 2  Zeldes, Leah A. "City of the Big Sandwiches: Four Uncommon Chicago Meals on a Bun". *Dining Chicago*. Chicago's Restaurant Guide. נבדק ב-23 ספט' 2013. `{{cite web}}`:  (עזרה)
3. ↑  First look at Graham Elliot's Grahamwich. Chicago Tribune, December 15, 2010: "And it was damn near impossible with the jibarito; thin-sliced fried plantains were never intended to endure such treatment."
4. ↑  "Plantano Loco". אורכב מ-המקור ב-2010-07-04. נבדק ב-2010-11-16.
5. ↑  Dan Myers (27 בפברואר 2015). "12 Life-Changing Sandwiches You've Never Heard Of". The Daily Meal. נבדק ב-2015-03-03. `{{cite web}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"חיבאריטו"**.
**חומר טבע** או **חומר טבעי** הוא תרכובת המיוצרת באופן טבעי על ידי יצורים חיים. בדרך כלל, הכוונה לתרכובות אורגניות או אורגנו-מתכתיות המיוצרות בגופן של צמחים, חיידקים, פטריות וחיות. חומר טבע עשוי להיות מיוצר בצורה סינתטית או חצי-סינתטית על ידי האדם, ועדיין החומר הסופי ייקרא בשם חומר טבע, כלומר, הכינוי חומר טבע ניתן לחומר עצמו, ולא לאופן ההפקה שלו.

לחומרי טבע נודעת חשיבות רבה במחקר המודרני, בשל היותן מקור לתרכובות בעלות חשיבות ביולוגית, רפואית ומסחרית לאדם.

סיווג חומרי טבע
---------------

### מסלול מטבולי

* מטבוליזם ראשי
* מטבוליזם משני

### מבנה

* חומצות אמינו, פפטידים וחלבונים
* פחמימות
* גליקוזידים
* ליפידים, שומנים וחומצות שומן
* אחר (תרכובות ארומטיות והטרוציקליות)

### מקור

* חומרים המתקבלים מיצורים פרוקריוטים (כגון: חיידקים)
* חומרים המתקבלים מיצורים איקריוטים (כגון: פטריות, צמחים, חיות)

בידוד, וזיהוי חומרי טבע
-----------------------

בידוד חומרי טבע ממקורות ביולוגים נעשה, לרוב, בשיטות פיזיקליות או כימיות כגון: מיצוי, סינון, סירכוז, גיבוש מחדש וזיקוק. אחת הטכניקות העיקריות היא הכרומטוגרפיה, בדגש על כרומטוגרפיית עמודה, וכרומטוגרפיית נוזל בלחץ גבוה.

לאחר שהחומר בודד וטוהר, ניתן לבצע כמה בדיקות אנליטיות שמטרתן זיהוי מוחלט של מבנה החומר, וביניהן: ספקטרוסקופיית תהודה מגנטית גרעינית (NMR) - בדגש על HNMR, CNMR.

בדרך כלל משולבים מספר בדיקות אנליטיות מקדימות, על מנת להקל על פענוח המבנה: כגון: ספקטרוסקופיית מסה, ספקטרוסקופיית תת-אדום וספקטרוסקופיית על-סגול ואור נראה.

עבור מולקולות גדולות ומורכבות יותר, ייתכן ויהיה צורך בטכניקות אנליטיות אחרות או נוספות.

דוגמאות
-------

| דוגמאות לחומרי טבע |
| --- |
|  |  |  |  |  |  |
|  |  |  |  |  |  |
| טטרודוטוקסין | ניקוטין | קפאין | מורפין | ונילין | פניצילין |

בתעשייה
-------

ייצור חומרי טבע עשוי להיות בצורה מלאכותית, כפי שנעשה בתהליך הסינתזה המוחלטת - שהיא מענפיה החשובים של הסינתזה האורגנית.

או לחלופין בתהליכים מלאכותיים למחצה, המיושמים בבסיסה של הביוטכנולוגיה.

ראו גם
------

* סינתזה מוחלטת
* ביוטכנולוגיה

קישורים חיצוניים
----------------

ויקישיתוף מדיה וקבצים בנושא **חומר טבע** בוויקישיתוף
* מוצרים טבעיים, דף שער בספרייה הלאומית

הערות שוליים
------------

1. ↑  Natural products, nature.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560765205171
* GND: 4041418-8
* LCCN: sh85090252
* NDL: 01164185
* NKC: ph115997

 |
**טנדיל** (בספרדית: **Tandil**) היא עיר בפרובינציית בואנוס איירס בארגנטינה. העיר נמצאת במרכז הפרובינציה, במרחק של 330 קילומטרים מלה פלאטה, בירת הפרובינציה, ובמרחק של 375 קילומטרים מהעיר בואנוס איירס, בירת ארגנטינה.

מקור השם
--------

פיידרה מובסידה
שם העיר נובע מהשם שניתן לאזור על ידי אנשי המפוצ'ה. משמעות השם היא ככל הנראה "סלע נופל". סביר להניח שהכוונה בשם היא לפיידרה מובסידה, סלע ענק בקרבת העיר שהיה מאוזן על קצה גבעה והפך לסמלה של העיר, גם לאחר שנפל ונשבר ב-1912.

היסטוריה
--------

בשנות ה-20 של המאה ה-19, שבטי ילידים תקפו את יישובי הספר הארגנטינאים באזור. הארגנטינאים ניסו לעצור את ההתקפות על ידי עצירת ראשי הילידים, אך הם בתגובה תקפו את היישובים דולורס, פרגמינו וצ'סקומוס וגנבו עשרות אלפי ראשי בקר. מרטין רודריגס, שהיה אז מושל פרובינציית בואנוס איירס, הגיע למסקנה שחייבים להילחם בילידים וב-4 באפריל 1823 הוא הקים במקום בו נמצאת טנדיל היום את מבצר אינדפנדנסיה. כעבור מספר שנים החלה להתהוות התיישבות סביב המבצר שנקראה טנדיל, שמו הילידי של המקום.

למרות קיומו של המבצר, טנדיל סבלה מהתקפות ילידים עד שנות ה-70 של המאה ה-19, כאשר החל כיבוש המדבר, מבצע צבאי בו ארגנטינה דחקה את הילידים דרומה והשתלטה על אדמותיהם.

לאחר כיבוש המדבר האוכלוסייה התחילה לגדול הודות להגירה גדולה מאירופה, ובעיקר מדנמרק, ספרד, איטליה וצרפת. בהמשך המאה ה-19 הגיעה לראשונה מסילת רכבת לטנדיל, שתרמה להתפתחות הכלכלה המקומית. ב-1895 טנדיל קיבלה מעמד רשמי של עיר.

כלכלה
-----

הכלכלה של טנדיל מבוססת באופן מסורתי על חקלאות וגידול מקנה. הגידולים העיקריים באזור הם חיטה, סויה, תירס וחמניות. גידול המקנה כולל גידול של בקר, כבשים וחזירים. בנוסף, יש בעיר תעשייה גדולה של מוצרים מן החי, כמו מוצרי חלב, צמר ובשר.

בנוסף לחקלאות, הכלכלה המקומית מסתמכת על תעשייה, כרייה ותיירות.

חינוך
-----

בעיר נמצאת האוניברסיטה הלאומית של מרכז פרובינציית בואנוס איירס, שנפתחה ב-1974.

תחבורה
------

את העיר משרת נמל התעופה של טנדיל, הנמצא במרחק של 18 קילומטרים צפון-מערבית לעיר.

בעיר עובר הכביש הלאומי מספר 226, המקשר בין העיר מאר דל פלאטה ובין צפון-מערב פרובינציית בואנוס איירס, וכן מספר כבישים פרובינציאליים נוספים.

קישורים חיצוניים
----------------

ויקישיתוף מדיה וקבצים בנושא **טנדיל** בוויקישיתוף
* 
* טנדיל, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552829005171
* BnF: cb13576009f (data)
* GND: 4525434-5
* LCCN: n82090420
* MusicBrainz: eab94d5e-dcc4-4e22-8151-9dc80dedab99
* NKC: ge1044296
* SUDOC: 053467183
* VIAF: 145439541
* WorldCat: lccn-n82090420

 |
**החזית הדמוקרטית של סיקים** (בדוואנגרי: **सिक्किम डेमोक्रेटिक फ्रन्ट**; באנגלית: **Sikkim Democratic Front**) היא מפלגה הודית שמרכזה בסיקים. המפלגה שימשה כמפלגת השלטון במדינה מ־1994 ועד 2019.

היסטוריה
--------

החזית המוקרטית של סיקים הוקמה ב־4 במרץ 1993, ונרשמה בוועדת הבחירות של הודו ב־13 במאי 1993. המפלגה התמודדה בבחירות לאספה המחוקקת של סיקים בנובמבר 1994 וזכתה ברוב של 19 מתוך 32 מושבים באספה, כשהיא מביסה את סיקים סנגראם פרישד (אנ') ששלטה במדינה מ־1985. ראש המפלגה פאוואן קומאר צ'מלינג הושבע לראש השרים של סיקים.

בבחירות לאספה המחוקקת של סיקים ב־1999 הגדילה המפלגה את כוחה ל־24 מושבים באספה. ב־2004 זכתה המפלגה ב־31 מתוך 32 המושבים באספה, וב־2009 זכתה המפלגה בכל המושבים באספה.

ב־2014 קמה אופוזיציה חזקה למפלגה, מפלגת סיקים קרנטיקארי מורצ'ה בראשות חבר המפלגה לשעבר פרם סינג תמנג, שזכתה ב־10 מושבים באספה. מאוחר יותר הצטרפו שעבה מתוך חברי המפלגה לחזית הדמוקרטית.

בבחירות לאספה המחוקקת ב־2019 הובסה המפלגה, שזכתה ב־15 מושבים לעומת 17 לסיקים קרנטיקארי מורצ'ה. בפועל זכתה המפלגה רק ב־13 מושבים, כששנים ממועדיה זכו ביותר ממחוז בחירה אחד ונאלצו להתפטר מאחד מהם ומועמדיה כשלו בבחירות מיוחדות שנערכו לאחר מכן. באוגוסט 2019 פרשו 10 מחברי המפלגה באספה והצטרפו למפלגת העם ההודית.

תוצאות בחירות
-------------

| לוק סבהה |
| --- |
| שנה | מושבים | קולות |
| 1996 | 1 / 543 | 124,218 |
| 1998 | 1 / 543 | 102,440 |
| 1999 | 1 / 543 | 107,828 |
| 2004 | 1 / 543 | 153,409 |
| 2009 | 1 / 543 | 159,351 |
| 2014 | 1 / 543 | 163,698 |
| 2019 | 0 / 543 | 154,489 |

| האספה המחוקקת של סיקים |
| --- |
| שנה | מושבים | קולות | אחוז |
| 1994 | 19 / 32 | 72,856 | 42.00% |
| 1999 | 24 / 32 | 72,856 | 52.32% |
| 2004 | 31 / 32 | 139662 | 71.09% |
| 2009 | 32 / 32 | 165,991 | 65.91% |
| 2014 | 22 / 32 | 169,983 | 55.00% |
| 2019 | 15 / 32 | 167,620 | 47.03% |

קישורים חיצוניים
----------------

* החזית הדמוקרטית של סיקים, ברשת החברתית פייסבוק
* החזית הדמוקרטית של סיקים, ברשת החברתית אקס (טוויטר)

הערות שוליים
------------

1. ↑  **Sikkim Democratic Front Constitution**, באתר ועדת הבחירות של הודו
2. ↑  Chamling's record, Frontline - The Hindu, ‏28 במאי 2014
3. ↑  Sikkim Krantikari Morcha president PS Golay released from jail, The New Indian Express, ‏11 באוגוסט 2018
4. ↑  Pawan Kumar Chamlings five-term regime comes to an end as Sikkim Krantikari Morcha bags majority in Assembly polls, Firstpost, ‏24 במאי 2019
5. ↑  Boost for BJP: 10 MLAs of Sikkim Democratic Front join party, danger ahead for ex-CM Pawan Chamling, India Today, ‏13 באוגוסט 2019
ניקולאי קלינגנברג, מדינאי רוסי, מפקד המשטרה בפלך וילנה, כונה פוליצמייסטר.
האובר-פוליצמייסטר דמיטרי טרפוב, ממפקדי משטרת מוסקבה.
**פוליצמייסטר** (בגרמנית: Polizeimeister) היה כינוי באימפריה הרוסית למפקד המשטרה בכל הערים המחוזיות והערים הגדולות.

תפקיד ה**פוליצמייסטר** הוצג בשנת 1782 במסגרת "אמנת הפקיד". ה**פוליצמייסטר** עמד בראש מועצת הכספים, והחל מהמחצית השנייה של המאה ה-19 בראש מחלקת משטרת העיר. ל**פוליצמייסטר** היו כפופים כל שוטרי ומוסדות העיר, בעזרתם ביצע את תפקידו, שכללו ציות להוראות של הרשויות הגבוהות ביותר ויישום עונשי בית המשפט. תפקיד ה**פוליצמייסטר** בוטל בעקבות המהפכה בפברואר 1917.

אובר-פוליצמייסטר
----------------

בפטרבורג, מוסקבה ובוורשה היו כמה מפקדי משטרה שכונו בשם אובר-**פוליצמייסטר** או ראש העיר.

#### האובר-פוליצמייסטר המוסקבאי

במוסקבה הוצג התפקיד בשנת 1722, מאז 1727 הוא היה כפוף למושל הכללי. הוא פיקח על פעילותם של אנשי המשטרה, היה אחראי על הסדר בעיר, עמד בראש שירותי כיבוי האש, "פיקח" על הסחר, השיפור העירוני והתנאים התברואתיים של מוסקבה, פיקח על קיום חוקים ותקנות של מוסדות עליונים ומרכזיים ועל יישום החלטות הרשות השופטת. בתחילת המאה העשרים במוסקבה היו 4 פוליצמייסטרים. כל אחד מהם ניהל מחלקת משטרה (יחידת מנהלי טריטוריאלי, אשר היוו 3-4 יחידות משטרה משולבות) שניהלו את תחנות המשטרה והרבעים (משנת 1881 - חולקו למחוזות משטרה עירוניים) פקידי הוצאה לפועל, ניהלו פיקוח על שטחים ציבוריים, ויקלו על המאסרים.

תפקיד האובר-פוליצמייסטר בוטל בשנת 1905 בקשר להקמת ממשלת העיר מוסקבה כגוף ניהולי עליון.

#### האובר-פוליצמייסטר הפטרבורגי

בשנת 1782, תפקיד זה היה למעשה ראש המשטרה בסנקט פטרבורג, לפני כן, שימש התפקיד כעוזר של המושל הכללי.

ביוני 1883 הורה הקיסר אלכסנדר השלישי "להחזיר את צו הניהול הישן של סנקט פטרבורג, להקצותו לראשות משטרת העיר, לאחר שהתפקיד שינה את שמו ממפקד המשטרה הראשי למושל העיר."
**קארל ג'רמון אינגליש** (באנגלית: **Carl Jerome English**; נולד ב-2 בפברואר 1981 בסנט ג'ונס, ניופאונדלנד ולברדור) הוא כדורסלן קנדי המשחק בעמדת הקלע בקבוצת אלבה ברלין ובנבחרת קנדה. גובהו 1.96 מטר.

אינגליש, בוגר אוניברסיטת האווי משנת 2003, החל את דרכו כמקצוען בקבוצת צ'ארלסטון לואוגטורס (לימים פלורידה פליים) מליגת ה-NBDL. לאחר שנתיים יצא לאירופה וחתם בקבוצה האיטלקית, וירטוס בולוניה. לאחר שנה סבירה בבולוניה, בה קלע 7.6 נקודות והוריד 3 כדורים חוזרים בממוצע למשחק, עבר לזאדאר הקרואטית.

בזאדאר, הציג אינגליש יכולת טובה במיוחד שהביאה אותו עד לבחירה למשחק האולסטאר הקרואטי, בו הצטיין ונבחר ל-MVP של המשחק. בסך הכל העמיד בעונה זו ממוצעים מצוינים של 23.5 נקודות, 4.2 כדורים חוזרים ו-3.2 אסיסטים למשחק. בעקבות יכולתו בזאדאר, הוחתם בקבוצת ה-ACB גראן קנריה, ששיחקה גם בגביע יול"ב. גם בקנריה, המשיך במגמת העלייה שלו ובשתי עונותיו במדיה, העמיד ממוצעים של 15.5 נקודות, 3.4 כדורים חזורים, 2.4 אסיסטים ו-1.2 חטיפות למשחק.

לקראת עונת 2009/2010, חתם אינגליש בקבוצת היורוליג קאחה לבורל ויטוריה, אך לאחר עונה אחת עבר לחובנטוד בדאלונה.

אינגליש משחק כיום גם בנבחרת קנדה, אותה הוביל למקום הרביעי באליפות אמריקה 2009.

קישורים חיצוניים
----------------

ויקישיתוף מדיה וקבצים בנושא **קארל אינגליש** בוויקישיתוף

* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 6558157226626185410006
* WorldCat: lccn-no2019156806

 |
**פהד עזיז באיו** (באנגלית: **Fahad Aziz Bayo**; נולד ב-10 במאי 1998) הוא כדורגלן אוגנדי, המשחק בעמדת החלוץ בווישקוב.

קריירת מועדונים
---------------

באיו התחיל את הקריירה שלו באקדמיות לכדורגל מקומיות. כאשר היה בן 16, חתם בפרולינה מהליגה האוגנדית השנייה. בסיום עונתו השנייה בקבוצה, עלה עם הקבוצה לליגת העל האוגנדית.

בינואר 2018, באיו חתם בבילדקון מליגת העל הזמבית.

בקיץ 2019, חזר לאוגנדה וחתם בויפרס.

ב-27 ביולי 2020, באיו חתם לארבע שנים במ.ס. אשדוד.

בינואר 2022 הושאל לקבוצת בני סכנין עד לסיום העונה על מנת לפנות מקום לזר בקבוצה. בהופעת הבכורה ב-5 בפברואר כבש גם שער ניצחון ב-1-0 על הפועל תל אביב.

קריירה בינלאומית
----------------

ב-24 במרץ 2018, באיו ערך את הופעת הבכורה שלו בנבחרת אוגנדה בניצחון 1–3 נגד סאו טומה ופרינסיפה.

ב-19 באוקטובר 2019, באיו הבקיע את שער הבכורה שלו בנבחרת בניצחון 1–2 נגד מלאווי במסגרת מוקדמות גביע אפריקה לאומות 2021.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  עמית קרקו, ‏אשדוד רכשה את סבטקוביץ', פהד באיו חתם, באתר ONE‏, 27 ביולי 2020
2. ↑  יניב טוכמן‏, פאהד באיו הושאל ממ.ס. אשדוד לבני סכנין עד סיום העונה, באתר וואלה!‏, 9 בינואר 2022
כף טרפלגר
**כף טרפלגר** (ספרדית **Cabo Trafalgar**; מערבית "טארף אל אע'ר - رأس الطرف الأغرّ; מילולית: כף המערה או כף המערב) הוא לשון יבשה קטנה לחופי האוקיינוס האטלנטי בדרום מערב ספרד. הכף נמצא בקרבת עיירת החוף "לוס קאניוס דה מכה", עיריית ברבטה, בפרובינציית קדיס שבמחוז אנדלוסיה.

הכף הוא למעשה אי קטנטן המחובר ליבשה ברצועה צרה ביותר של יבשה, בנקודה הנחשבת לצפונית-מערבית ביותר במיצרי גיברלטר, בקצה האי נמצא המגדלור שלידו שרידי יישוב ומגדלור עתיק נוסף המתוארכים לתקופה המוסלמית ואף הרומית.

אל מול המגדלור התחולל ב-21 באוקטובר 1805, אחד הקרבות המפורסמים והמשמעותיים ביותר בהיסטוריה של הלוחמה הימית - "קרב טרפלגר", בו הביסו כוחות הצי של בריטניה הגדולה בפיקודו של הוריישו נלסון (שאף נהרג בקרב) את הצי הצרפתי-ספרדי שעמד מולם. בעקבות ניצחון זה הפכה בריטניה למעצמה הימית החזקה בעולם לפחות עד תחילת המאה ה-20. מפלת הצי הצרפתי-ספרדי הייתה אחד מהגורמים שהחישו את סופו של שלטון נפוליאון באירופה.

קישורים חיצוניים
----------------

ויקישיתוף מדיה וקבצים בנושא **כף טרפלגר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NKC: ge681086
* VIAF: 248080297
* WorldCat (עם VIAF): 248080297

 |
**איליה סרגייביץ' שקורין** (בבלארוסית: **Ілля Сяргеевiч Шкурын**; נולד ב-17 באוגוסט 1999) הוא כדורגלן בלארוסי, המשחק בעמדת החלוץ בסטאל מיילץ.

קריירת מועדונים
---------------

איליה בוגר בית הספר לספורט של ויטבסק. מאז 2016 הוא החל לשחק במועדון ויטבסק. בשנת 2017 הוא ביסס את עצמו כחלוץ מבטיח כאשר כבש 11 שערים באליפות הנוער. ביולי 2016 הוא הוזמן לדינמו קייב, אך עד מהרה שב לוויטבסק, שם זומן לקבוצה הבוגרת אחרי שרשם לזכותו 32 שערים ב-38 הופעות במדי קבוצת הנוער. ב-23 ביולי 2017 ערך את הופעת הבכורה שלו במשחק שמינית גמר הגביע הבלארוסי "סלוצק" (שהסתיים בשוויון מאופס והוכרע בבעיטות עונשין), כשעלה כמחליף בדקה ה-87, ואז בילה 30 דקות של תוספת זמן על המגרש ויצר מספר רגעים מסוכנים. שבוע לאחר מכן, ב-29 ביולי, ערך את הופעת הבכורה שלו בליגה הבלארוסית, כשעלה כמחליף במחצית השנייה של משחק הבית מול קרומקאצ'י (2: 2). במשחק זה גרם לשוער האורחת יבגני קוסטוקיביץ' לשבור את הכללים ולקבל כרטיס אדום. ב-5 באוגוסט, במשחקו השני בליגה מול דניפרו מוהילב, המשיך כמחליף בדקה ה-70 וכבש שער ניצחון (תוצאה סופית: 2:1), שהפכה לניצחון הבכורה עבורו. מספטמבר 2017 עד סוף העונה לא עלה למגרש בגלל פציעה.

בעונת 2019 שיחק בקבוצת Energetik-BGU ממינסק והוכתר למלך השערים באליפות בלארוס עם 19 שערים, למרות העובדה שהמועדון סיים רק במקום ה -12 מתוך 16. 

ב-23 בדצמבר 2019 חתם על חוזה עם צסק"א מליגת העל הרוסית.

ב-27 בפברואר 2022 הושאל לחצי עונה לראקוב צ'נסטוחובה מליגת העל הפולנית.

בספטמבר 2022 הושאל למכבי פתח תקווה מהליגה הלאומית. ב-12 בספטמבר כבש את שער הבכורה במדי המועדון במשחק ליגה נגד הפועל ראשון לציון.בעונת 2023/2024 חתם בסטאל מיילץ

בנבחרת
------

ב-1 בספטמבר 2017 ערך את הופעת הבכורה שלו בנבחרת הנוער של בלארוס במשחק בטורניר המוקדמות של אליפות אירופה 2019 מול יוון (0: 2) כשעלה כמחליף במחצית השנייה.

קישורים חיצוניים
----------------

ויקישיתוף מדיה וקבצים בנושא **איליה שקורין** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Валерий Исаев: «Вместе с киевским „Динамо" решили, что пока Шкурину лучше играть в основном составе „Витебска", а из Украины будут следить»
2. ↑  "Илья Шкурин — лучший бомбардир чемпионата Беларуси-2019". Прессбол. נבדק ב-2019-12-21.
3. ↑  ЦСКА подписал контракт с белорусским нападающим Шкуриным // Чемпионат, 23.12.2019.
4. ↑  ЦСКА подписал контракт с белорусским нападающим Шкуриным // Sport24, 23.12.2019.
5. ↑  תומר חבז, ‏אילייה שקורין הושאל מצסק"א למכבי פתח תקווה, באתר ONE‏, 5 בספטמבר 2022

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"איליה שקורין"**.
**נסים כהן** (1908 - דצמבר 1989) היה מפקד באצ"ל. ברוב שנותיו בארגון היה מפקד סניף תל אביב.

ביוגרפיה
--------

נסים כהן נולד בשנת 1908 בתימן להוריו שלום ורחל. בשנת 1910 עלתה משפחתו לארץ, והשתקעה בשכונת מחנה יוסף. כהן רכש השכלה כללית, והיה מהראשונים שהצטרפו לתנועת הנוער בית"ר בשנת 1926, ונמנה עם מפקדיה הראשונים. במאורעות תרפ"ט באו לידי ביטוי כושר מנהיגותו ועוז רוחו כשהשתתף בהגנה על שכונת שפירא, שכונות א' וב' (כיום שדרות ח"ן) ושכונת קריית שאול. במאורעות תרצ"ו מונה מטעם האצ"ל למפקד פלוגה על האזור הדרומי-מזרחי של העיר, שגבל עם ערביי יפו.

הוא נטל חלק בטלטלות הארגון, הן בפילוג בשנת 1937 והן בפילוג בשנת 1941. הוא מונה למפקד האצ"ל באזור ת"א, ונמנה עם המפקדה הראשית הארצית של האצ"ל. תרם רבות לשיקום הארגון בעיר. בעת שהות דוד רזיאל בעיראק במאי 1941 הוא מונה לממלא מקומו כמפקד הארגון. עם מותו של רזיאל, התמנה להיות מפקד האצ"ל. אולם לאחר תקופה קצרה הוא המליץ להעביר את הפיקוד לחברו יעקב מרידור.

מרידור סיפר על אותה התקופה כך: "קרה מקרה שמפקד ירושלים החליט לשים פצצה על דלתו של... בניגוד לכל דעה אחרת. הוא לא הביא את העניין בפני המפקדה... כינסנו את המפקדה ופתאום באה הצעה של חבר נוסף במפקדה שמציע את מפקד ירושלים כמפקד האצ"ל. אני הייתי המום, ... לפני שחשבתי מה לעשות ואיך להגיב, קפץ ניסים והציע אותי כמפקד האצ"ל וזאת מבלי להתייעץ איתי".

בין השנים 1939–1944 ידע נסים כהן פעילות מבצעית רבה וענפה, ובכלל זה פיקוד על העלאת עולים בלתי לגאלים מטעם הארגון. הוא נעצר ונכלא פעמים רבות בכלא ביפו, בצריפין, בלטרון, בכלא המרכזי בירושלים, בכלא מזרע ובכלא עכו. זאת עד לאוקטובר 1944 כשגורש לאפריקה יחד עם 250 פעילי האצ"ל. נפטר בדצמבר 1989 ונטמן בבית העלמין נחלת יצחק בת"א.

קישורים חיצוניים
----------------

נסים כהן על האצ"ל ועל מאסרו, ראיון עם נסים כהן שהוקלט ב-1981

הערות שוליים
------------

1. ↑  מכון ז'בוטינסקי, ע"א\9\41 שלושים למותו של ניסים ז"ל, 4 בינואר 1990, דברי יעקב מרידור, עמ'3
בתלמוד, **קול** (בארמית: **קלא**) הוא שמועה שיצאה על אדם מסוים, בדרך כלל לעז על מעשה עבירה שעשה או פגם בייחוסו. התלמוד דן האם ומתי יש להתייחס לקול שיצא על פלוני ומתי אין להתייחס אליו כי ייתכן מאוד שאין בו ממש.

רבי יוסי אומר: "יהא חלקי עם מי שחושדין אותו בדבר ואין בו" (תלמוד בבלי, מסכת מועד קטן, דף י"ח, עמוד ב'). וכן אמר רב פפא: בי חשדו חשד שווא! על כך מביא התלמוד שורה של תנאים כדי שלקול יהיה משקל ובלעדיהם אין להתייחס אליו כלל: שהקול לא ייפסק אלא יימשך לאורך זמן של לפחות יום וחצי; שהקול יהיה רציף ולא ייקטע; שאין לאדם שונאים העלולים להוציא עליו לעז שווא.

תוקף הלכתי
----------

במסכת יבמות סובר רב כי לקול אין תוקף הלכתי, ולכן אין להוציא אישה מבעלה גם אם יש קול שהיא זנתה עם גבר אחר, אך רבי יהודה הנשיא סבור כי יש לחלק בין קול שפסק לאחר זמן קצר לבין קול שאינו פוסק והתקיים לפחות במשך יום וחצי. אם יש נסיבות לא ענייניות להפסקת הקול או להוצאתו, אין להתחשב בתוצאותיהן, ולכן אם ידוע שהקול הוצא על ידי שונאי בני הזוג, אין לו תוקף, וכן אם לחלופין לאחר זמן קצר שיצא הקול הוא הופסק על ידי איומים מצד בני הזוג או משפחותיהם, אין להפסקתו חשיבות.

לפי שיטת התוספות מחלוקת רב ורבי היא רק כדי להוציא את האישה מהבועל, כלומר מהאיש שריננו עליו שזנה עם האישה, אבל כדי להוציא אישה מבעלה צריכים הוכחות משמעותיות יותר, כמו עדים או דיני סוטה.

ראו גם
------

* חשד (הלכה)
* סייגים בהגנת "אמת דיברתי" בלשון הרע

הערות שוליים
------------

1. ↑  תלמוד בבלי, מסכת יבמות, דף כ"ד, עמוד ב'.
2. ↑  שם ד"ה אמר.

| המשפט העברי |
| --- |
| בית דין והדיינים | ערכאות של גויים • איגרות בית דין • איסור הטיית משפט • איסור שוחד • כבוד הבריות במשפט העברי |
| סדר הדין | לא תגורו מפני איש • בצדק תשפוט עמיתך • דרישה וחקירה • דין מרומה • אנן סהדי |
| תובע ונתבע | כתב סירוב • הודאת בעל דין |
| דיני ראיות | עדות • כיוון שהגיד שוב אינו חוזר ומגיד • עדים זוממים • פסולי עדות • לא תישא שמע שווא • אין עד נעשה דיין • שטר • סימנים • קול |
| דיני טענות | טענת ברי • ברי ושמא • ספק וודאי • קים לי • מרא קמא • כופר הכל • מודה במקצת • מיגו • טענו חיטין והודה לו בשעורין • טוען וחוזר וטוען • הוחזק כפרן |
| פסק בית דין | המוציא מחברו עליו הראיה • יחלוקו • יהא מונח עד שיבוא אליהו • כל דאלים גבר • שודא דדייני • פשרה • עביד איניש דינא לנפשיה • הפקר בית דין הפקר • חזקת ממון • תפיסה • גוד או איגוד |
פירוש נוסף ערך זה עוסק ברוחב תחום תדרים. אם התכוונתם למשמעות אחרת, ראו רוחב סרט (פירושונים).
הגדרה מקובלת של רוחב סרט של מערכת היא תחום התדרים שבו תגובת המערכת היא לפחות חצי (dB ‏3) מתגובתה המקסימלית
**רוחב סרט** (bandwidth) הוא רוחב תחום התדרים, כלומר ההפרש בין התדר הרלוונטי הגבוה ביותר לתדר הרלוונטי הנמוך ביותר.

במשמעותו הבסיסית, מתאר המונח את רוחב תחום התדרים, הנמדד בהרץ, הכולל את כל התדרים המרכיבים את האות (התמך של התמרת פורייה של האות), אולם יש לו משמעויות נוספות; עבור מגברים, משדרים ושימושים הנדסיים אחרים, רוחב סרט הוא רוחב תחום התדרים אשר עוצמתם נמצאת בטווח dB ‏3 מעוצמת השיא, הנמצאת בתדר המרכזי (כמתואר באיור). לדוגמה, לכל תחנת רדיו מוקצה רוחב סרט מסוים סביב התדר המרכזי ועליה לדאוג כי שידוריה לא יחרגו ממנו.

הגדרה זו הייתה הגדרת ברירת מחדל מקובלת בעבר. כיום מקובל להגדיר גם את ירידת העוצמה המתייחסת לרוחב הסרט הנדרש.

ראו גם
------

בסיס תאורטי:

* גלים
* חבילת גלים
* ספקטרום
* התמרת פורייה

יישומים בהעברת מידע:

* רוחב פס
* כלל רוחב הסרט של קרסון
* אפנון
	+ אפנון תדר
	+ אפנון משרעת
* קצב נתונים
* תחום רחב סרט

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **BW** |

* רוחב סרט, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4487890-4

 |
רסן מהמאה ה-18
**רסן הסוררת** (באנגלית: **Scold's bridle**) היה אמצעי ענישה ששימש לעינוי והשפלה פומבית בשלהי ימי הביניים. הרסן הוא מסכת ברזל שהולבשה על ראשה של הקרבן וכללה לשונית ממתכת שהוחדרה לפיה כשהיא נלחצת על לשונה ומונעת ממנה אפשרות דיבור. לעיתים הלשונית הכילה גם קוצים ממתכת שהיו גורמים לפציעת הלשון כשהאישה ניסתה לדבר.

השימוש המתועד הראשון ברסן הסוררת נעשה בסקוטלנד בשנת 1567. גם באנגליה השתמשו בו כאמצעי ענישה כלפי "נשות מדנים ציבוריות", אך ככל הנראה לא היה מדובר בענישה חוקית[דרוש מקור]. בסקוטלנד בתי משפט פיאודליים ובתי דין כנסייתיים השתמשו בו בעיקר כאמצעי ענישה של נשים שנחשבו פטפטניות, גסות, וכחניות, או חצופות יתר על המידה[דרוש מקור].

במאות ה-16 וה-17 רווח אמצעי ענישה זה בסקוטלנד ובאנגליה. בדרך כלל נענשו בעונש זה נשים מהמעמדות הנמוכים ולעיתים קרובות נשים שהואשמו בכישוף.[דרוש מקור] רסן הסוררת היה מולבש על ראשה של הקורבן, והיא הייתה מוצבת במקום ציבורי לשם השפלה פומבית, ולעיתים אף הייתה סופגת מכות.

במהלך המאה ה-16 התפשט השימוש ברסן הסוררת גם למדינות אחרות באירופה, כולל גרמניה, שם נהגו לתלות על הקרבן, בנוסף לרסן, פעמון מצלצל ממתכת, על מנת להגביר את ההשפלה הפומבית. בבתי מחסה בגרמניה הוסיפו להשתמש באמצעי ענישה זה עד ראשית המאה ה-19[דרוש מקור]. נעשה שימוש בסד גם בארצות הברית, ודווח על שימוש ברסן בווירג'יניה באמצע המאה ה-18 כלפי עבדים גברים ונשים שהושמו בסד.[דרוש מקור]

במאה ה-18 נעשה שימוש ברסן למטרת ענישה של עבדים, כפי שתואר על ידי אולאודה אקוויאנו בספרו: "ראיתי שפחה שחורה מבשלת את ארוחת הערב, והאישה המסכנה הייתה עמוסה באכזריות בכל מיני מתקני ברזל. במיוחד היה לה מתקן אחד על הראש שנעל את פיה חזק כל כך עד שבקושי יכלה לדבר, ולא יכלה לאכול או לשתות."

בשנת 1856 רסן הסוררת היה עדיין בשימוש כאמצעי ענישה בבולטון לה מורס לנקשייר שבאנגליה.

ראו גם
------

* אסקרבה אנסטסיה

קישורים חיצוניים
----------------

ויקישיתוף מדיה וקבצים בנושא **רסן הסוררת** בוויקישיתוף
* לאלף את הסוררת, בבלוג של נילס בגמלאות

הערות שוליים
------------

1. ↑  R Hull, HISTORIC SOCIETY OF LANCASHIRE AND CHESHIRE, **Transactions of the Historic Society of Lancashire and Cheshire** 160, 2011-01, עמ' 183–188 doi: 10.3828/transactions.160.11
2. ↑    
שגיאות פרמטריות בתבנית:צ-מאמר   
פרמטרי חובה [ מחבר ] חסרים {{{מחבר}}}, England and Wales, **BMJ** 2, 1926-12-25, עמ' 1238–1239 doi: 10.1136/bmj.2.3442.1238
3. ↑  אולאודה אקוויאנו, אדי זילצר (ע), תרגום: יעל ענבר, **הסיפור המעניין על חייו של אולאודה אקוויאנו; או גוסטבוס ואסה, האפריקאי**, בית ההוצאה לאור של האוניברסיטה הפתוחה, 2018 - תשע"ח, עמ' 60, מסת"ב 978-965-06-1571-0
**שרשרת אנושית** היא סוג של הבעת מחאה, בה יוצרים שרשרת של אנשים המחזיקים ידיים, במיקום מסוים.

דוגמאות
-------

ב-1983 השתתפו שישים אלף בריטים בשרשרת אנושית שביקשה למחות נגד מיקום טילים גרעיניים אמריקניים בגרמניה המערבית.

#### הדרך הבלטית

ב-1989 יצרו תושבים מאסטוניה, לטביה וליטא שרשרת אנושית לאורך 600 קילומטרים, כדי לבטא את רצונם בעצמאות מדינית.

  

#### שרשרת אנושית נגד ההתנתקות מגוש קטיף

 ערך מורחב – **המחאה נגד תוכנית ההתנתקות**  

בז' במנחם אב תשס"ד ה-25 ביולי 2004, בעקבות תוכניתו של אריאל שרון לבצע התנתקות מגוש קטיף וצפון השומרון, ארגנו אנשי ימין שרשרת אנושית באורך של 90 קילומטרים. היא התמשכה ממחסום ארז ועד הכותל המערבי (למעשה 30 הקילומטרים בין מחלף שער הגיא ועד הכניסה לירושלים לא אוישו בהיעדר שולי דרך מספיקים). מטרת השרשרת הייתה חיבור בין גוש קטיף לירושלים באמצעות בני אדם, כאמירה כי הוא חלק מהמדינה. 130 אלף איש השתתפו בשרשרת. הוגה הרעיון היה הרב קובי בורנשטיין, פעיל במועצת יש"ע ובמטה המאבק בגוש קטיף.

קישורים חיצוניים
----------------

ויקישיתוף מדיה וקבצים בנושא **שרשרת אנושית** בוויקישיתוף
* אפרת וייס ושמוליק חדד, שרשרת אנושית: 130 אלף חיברו את גוש קטיף לכותל, באתר ynet, 25 ביולי 2004
* "מילות ´התקוה´ הגיעו לכותל וברחבה פרצה השירה", באתר ערוץ 7, 26 ביולי 2004
* צפו: מתנגדיו של פוטין יצרו שרשרת אנושית באורך 16 ק"מ, באתר נענע
* אתר למנויים בלבד חצי מיליון השתתפו בשרשרת אנושית למען עצמאות קטלוניה, באתר הארץ, 12 בספטמבר 2013
* נורית נחום, שרשרת אנושית: המתנחלים בעקבות העולם, באתר ynet, 25 ביולי 2004

הערות שוליים
------------

1. ↑  "מילות ´התקוה´ הגיעו לכותל וברחבה פרצה השירה", באתר ערוץ 7, 26 ביולי 2004
**קולינדה גרבר-קיטרוביץ'** (בקרואטית: **Kolinda Grabar-Kitarović**; נולדה ב-29 באפריל 1968) היא פוליטיקאית ודיפלומטית קרואטית, כיהנה כנשיאת קרואטיה מ-19 בפברואר 2015 ועד 18 בפברואר 2020. גרבר-קיטרוביץ' כיהנה כשרת החוץ בממשלת קרואטיה, כשגרירת קרואטיה בארצות הברית וכעוזרת מזכ"ל נאט"ו.

ביוגרפיה
--------

גרבר-קיטרוביץ' נולדה בעיר רייקה ובנעוריה התגוררה בארצות הברית. ב-1992 החלה את הקריירה שלה בשירות הציבורי כשמונתה ליועצת במחלקה לשיתוף פעולה בינלאומי במשרד המדע והטכנולוגיה, שנה לאחר מכן עברה למשרד החוץ, ב-1995 מונתה לראש תחום צפון אמריקה במשרד וב-1997 מונתה לקונסול דיפלומטי בקנדה.

ב-2003 נבחרה לפרלמנט הקרואטי מטעם מפלגת HDC, היא מונתה לשרה לענייני האיחוד האירופי ועסקה בצירופה של קרואטיה לאיחוד. בפברואר 2005 מונתה לשרת החוץ וכיהנה בתפקיד עד ינואר 2008. בתפקידה הבא מונתה לשגרירת קרואטיה בארצות הברית. ביולי 2011 מונתה לעוזרת לענייני הסברה של מזכ"ל נאט"ו. היא חברה בקבוצה האירופאית של ועד השלישייה.

בדצמבר 2014 התמודדה בבחירות לנשיאות קרואטיה, היא זכתה ב-37.22% מקולות הבוחרים לעומת 38.46% לנשיא המכהן איוו יוסיפוביץ'. בסיבוב הבחירות השני שהתקיים בינואר 2015 זכתה במעט יותר מ-50% מקולות המצביעים, גברה על יוסיפוביץ' ונבחרה לנשיאות. היא נכנסה לתפקידה ב-19 בפברואר 2015, והייתה בכך לאישה הראשונה המכהנת בתפקיד זה. בנאום ההשבעה שלה ציינה ערכים של אחדות לאומית, פטריוטיות וקידמה.

גרבר-קיטרוביץ' זכתה לתשומת לב תקשורתית מיוחדת בעקבות מונדיאל 2018, בו צולמה מעודדת את נבחרתה בעודה לבושה בחולצה עם דגל קרואטיה וכן בשל העובדה שטסה אל משחקי הנבחרת במחלקת תיירים.

גרבר-קיטרוביץ' בעלת תואר ראשון בספרות אנגלית וספרדית מאוניברסיטת זאגרב ב-1992 ותואר שני ביחסים בינלאומיים מאוניברסיטת זאגרב. זכתה למלגת פולברייט ללימודים באוניברסיטת ג'ורג' וושינגטון, מלגת לימודים באוניברסיטת הרווארד ושימשה עמיתה אורחת באוניברסיטת ג'ונס הופקינס. היא נשואה ואם לשניים.

* 
* 
* 
* 

נשיאת קרואטיה, קולינדה גרבר-קיטרוביץ', מקבלת את נשיא המדינה ראובן ריבלין בביקורו הממלכתי בקרואטיה, יולי 2018

קישורים חיצוניים
----------------

ויקישיתוף מדיה וקבצים בנושא **קולינדה גרבר-קיטרוביץ'** בוויקישיתוף
* 

* אתר האינטרנט הרשמי של קולינדה גרבר-קיטרוביץ' (בקרואטית)
* קולינדה גרבר-קיטרוביץ', ברשת החברתית פייסבוק

* קולינדה גרבר-קיטרוביץ', ברשת החברתית אקס (טוויטר)

* קולינדה גרבר-קיטרוביץ', ברשת החברתית אינסטגרם
* ביוגרפיה באתר נאט"ו
* אתר למנויים בלבד  דניאל בטיני, מגה סטאריץ', באתר "ידיעות אחרונות", 19 ביולי 2018

הערות שוליים
------------

1. ↑  THE TRILATERAL COMMISSION
2. ↑  AFP, בתום קרב צמוד: נשיאה ראשונה בקרואטיה, באתר ynet, 12 בינואר 2015
3. ↑  Grabar-Kitarović prisegnula za predsjednicu RH
4. ↑  האוהדת מס' 1: נשיאת קרואטיה משגעת את העולם, באתר ynet, 14 ביולי 2018

|  |  |
| --- | --- |
| בקרת זהויות עריכת הנתון בוויקינתונים | 
* GND: 1099915384
* ISNI: 0000 0000 6218 6788
* NSK: 000030655
* SUDOC: 237505193
* VcBA: 495/309486
* VIAF: 15146332829718730167
* WorldCat: viaf-89757339

 |
ב**בחירות במקדוניה הצפונית** בוחרים: ראש ממשלה, נשיא וחברי פרלמנט. הנשיא נבחר לתקופת כהונה של חמש שנים על ידי העם. במקדוניה הצפונית קיימת מערכת רב-מפלגתית, עם מפלגות רבות שבהן לאף מפלגה אין סיכוי לזכות בשלטון לבד, ועל המפלגות לעבוד ביניהן כדי להקים ממשלה קואליציונית.

בחירות אחרונות
--------------

הבחירות לנשיאות התקיימו באפריל ובמאי 2019.

| מועמד | מפלגה | סיבוב ראשון | סיבוב שני |
| --- | --- | --- | --- |
| הצבעות |  % | הצבעות |  % |
|  | סטבו פנדרובסקי | Social Democratic Union of Macedonia | 322,581 | 44.75 | 435,656 | 53.58 |
|  | גורדנה סיליאנובסקה-דבקובה | VMRO-DPMNE | 318,341 | 44.16 | 377,446 | 46.42 |
|  | בלרים רקא | עצמאי | 79,888 | 11.08 |  |
| הצבעות לא חוקיות / ריקות | 32,696 | --- | 30,406 | --- |
| **סך הכול** | **753,520** | **100** | **843,508** | **100** |
| מצביעים רשומים / אחוז הצבעה | 1,808,131 | 41.67 | 1,808,131 | 46.65 |
| מקור: SEC |

### נשיאותי

ב־21 באפריל 2019, הסיבוב הראשון בבחירות לנשיאות הביא לכך שקולות הבוחרים קיבלו 41.67% מהקולות. סבב זה לא זכה לתמיכת 50% מכלל המצביעים הרשומים, ולכן הוכרז על סבב שני. הסבב השני נערך ב-5 במאי 2019.

### פרלמנטרי

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הסיבה היא הסיבה: הבחירות לפרלמנט האחרונות היו ב-2020.
הבחירות לפרלמנט התקיימו ב-11 בדצמבר 2016. מפלגת השלטון המכהנת, VMRO-DPMNE, קיבלה 39.39% מהקולות וזכתה ב-51 מתוך 120 המושבים בפרלמנט. SDSM, זכה ב־37.38% מהקולות וזכה ב-49 מושבים בפרלמנט. ה-DUI, שהיא המפלגה האלבנית הגדולה ביותר, קיבלה 7.72% מהקולות וזכתה ב-10 מושבים בפרלמנט. לביז'ה בסה, שהיא המפלגה השנייה בגודלה באלבניה, קיבלה 5.01% מהקולות וזכתה ב-5 מושבים בפרלמנט.

קישורים חיצוניים
----------------

ויקישיתוף מדיה וקבצים בנושא **בחירות במקדוניה הצפונית** בוויקישיתוף
* בחירות במקדוניה הצפונית - נתונים מלאים
* ארכיון הבחירות של אדם קאר
* מפלגות ובחירות
* ODIHR מדווח על הבחירות במקדוניה הצפונית
* CIVIL - מרכז לחירות, ארגון זכויות אדם ומשקיף על בחירות